John Bunyan
Store norske leksikon,Religion og filosofi,Religioner og livssyn,Kristendom,Kristne trossamfunn
John Bunyan var en engelsk puritaner, predikant og forfatter som ble født omkring 1628 og døde i 1688. Han var født i nærheten av Bedford.
Bunyan er særlig kjent for The Pilgrim's Progress (Pilegrimens vandring) fra 1678. Det en enkel, men genial allegorisk skildring av kristenlivet, og en av verdens mest leste bøker. Fram til 1938 ble den trykket i hele 1300 opplag.Under den engelske borgerkrigen 1642—1651 deltok han på parlamentets side og mot de konge-vennlige. Som puritaner ble han fengslet etter at monarkiet kom tilbake til makten.Bunyan var kjeleflikker av yrke. Han sluttet seg senere (1653) til en visstnok baptistisk, nonkonformistisk menighet. Som fri predikant samlet han veldige tilhørerskarer.Etter at Stuart-dynastiet igjen var kommet til makten, ble det forbudt for nonkonformister å preke, og Bunyan ble arrestert. Han satt i fengsel fra 1660 til 1672, hvor han skrev den selvbiografiske boka Grace Abounding (Overstrømmende nåde, 1666). Under et kortere fengselsopphold i 1675 skrev han første del av The Pilgrim's Progress. Bunyan forfattet i alt 59 skrifter. Les mer i Store norske leksikon baptisme nonkonformister Litteratur Bunyan, John (1678). The Pilgrim's Progress (Pilegrimens vandring). Norsk utgave blant annet i 1974.